ইউসুফ হাবিবি
বাখারুদ্দিন ইউসুফ হাবিবি, এফআরইং (pronunciation; ( ২৫ জুন, ১৯৩৬ – ১১ সেপ্টেম্বর, ২০১৯) দক্ষিণ সুলাওয়েসি প্রদেশের পারেপারে এলাকায় জন্মগ্রহণকারী ইন্দোনেশিয়ার প্রকৌশলী ও বিশিষ্ট রাজনীতিবিদ। সাবেক রাষ্ট্রপতির সুহার্তোর পরিবর্তে ১৯৯৮ থেকে ১৯৯৯ মেয়াদে ইন্দোনেশিয়ার রাষ্ট্রপতির দায়িত্ব পালন করেন। সুহার্তো যুগের অবসানের পর তার আমলে ইন্দোনেশিয়ার গণমাধ্যমে স্বাধীনতা আসে, রাজনৈতিক দলের জন্য আইন প্রণীত হয়। ১৯৯৯ সালে গণতান্ত্রিক পন্থায় নির্বাচন অনুষ্ঠিত হয়। ফলশ্রুতিতে তার রাষ্ট্রপতিত্ব শেষ হয়ে যায়। তার আমল দেশ স্বাধীনতার পর সর্বাপেক্ষা স্বলকালীন ছিল।